《送皇甫曾游襄阳山水兼谒韦太守》
唐代·李颀

岘山枕襄阳，滔滔江汉长。山深卧龙宅，水净斩蛟乡。

元凯春秋传，昭明文选堂。风流满今古，烟岛思微茫。

白雁暮冲雪，青林寒带霜。芦花独戍晚，柑实万家香。

旧国欲兹别，轻舟眇未央。百花亭漫漫，一柱观苍苍。

按俗荆南牧，持衡吏部郎。逢君立五马，应醉习家塘。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。